《过梅岭》
明代·郭槃

悬萝攀磴出芳林，敬谒人龙再整簪。宝刹飞时山磬落，玉猿啼处岭云深。

知多丰度标黄阁，剩有文章照紫岑。自愧年来频仰止，不知经世复何心。

作者简介：郭槃（?—一五九五），字乐周。南海人。棐弟。明世宗嘉靖四十年（一五六一）举人。授岳州府同知，寻改官延平，复移知桂阳州。明神宗万历二十三年劳瘁而卒。著有《明霞桂华稿》。清温汝能《粤东诗海》卷三○、清道光《广东通志》卷二七九有传。